34. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Άριθ. 53035 της 10/16 Μαΐου 1972  (ΦΕΚ Β΄ 345) Περί ρυθμίσεως θεμάτων τμηματικών και πτυχιακών εξετάσεων φοιτητών των Ανωτάτων Σχολών. Έχοντες υπ’ όψει: α)Τας διατάξεις της παρ. 5 της υπ’ αριθ. 107/1962 πράξεως του Υπουργικού Συμβουλίου, κυρωθείσης δια του άρθρ. 1 του Ν.Δ/τος υπ’ αριθ. 4263/1962 (ΦΕΚ 187-Α΄) «περί κυρώσεως της υπ’ αριθ. 107/1962 Π.Υ.Σ. «περί εισιτηρίων διαγωνισμών δι’ άπαντα τα Ανώτατα Εκπαιδευτικά Ιδρύματα και άλλων τινών διατάξεων», β)το γεγονός της αναδιαρθρώσεως από του ακαδημαϊκού έτους 1971-72 των προγραμμάτων διδασκομένων μαθημάτων των Ανωτάτων Σχολών, γ)τας προτάσεις της Συγκλήτου του Πανεπιστημίου Αθηνών (συνεδρίαι αυτής από 7.12.1971 και 15.2.1972), της Συγκλήτου του Πανεπιστημίου Θεσσαλονίκης (συνεδρίαι αυτής από 24.12.1971, 2.2.1972, 8.3.1972, 6.10.1971, 10.12.1971), της Συγκλήτου του Πανεπιστημίου Ιωαννίνων (συνεδρίαι αυτής από 25.1.1972 και 25.2.1972), της Διοικούσης Επιτροπής του Πανεπιστημίου Πατρών (συνεδρίαι αυτής από 7.3.1972 και 29.2.1972), της Συγκλήτου του Εθνικού Μετσοβίου Πολυτεχνείου (συνεδρίαι αυτής από 17.12.1971 και 14.1.1972), της Γενικής Συνελεύσεως των Καθηγητών της Παντείου Ανωτάτης Σχολής Πολιτικών Επιστημών (συνεδρίαι αυτής από 6.3.1972 και 3.5.1972), της Γενικής Συνελεύσεως των Καθηγητών της Ανωτάτης Σχολής Οικονομικών και Εμπορικών Επιστημών (συνεδρία αυτής της 16.3.1972) και ομοίαν της Ανωτάτης Βιομηχανικής Σχολής Πειραιώς (συνεδρίαι αυτής από 10.12.1971 και 4.2.1972), αποφασίζομεν: Καθορίζομεν από του ακαδημαϊκού έτους 197172 τα θέματα τμηματικών και πτυχιακών εξετάσεων φοιτητών των Ανωτάτων Σχολών των Ανωτάτων Εκπαιδευτικών Ιδρυμάτων της ημεδαπής, ως ακολούθως: Εξεταζόμενα μαθήματα Άρθρ.1.-1.Τα καθ’ έκαστον έτος σπουδών εξεταζόμενα μαθήματα είναι τα διαλαμβανόμενα εν τω προγράμματι διδασκομένων μαθημάτων εκάστης Σχολής υποχρεωτικά και τα υφ’ εκάστου φοιτητού επιλεγόμενα μαθήματα. 2.Η επιλογή των προαιρετικών μαθημάτων δηλούται υφ’ εκάστου φοιτητού άμα τη ενάρξει εκάστου ακαδημαϊκού έτους δι’ εγγράφου δηλώσεώς του, υποβαλλομένης ομού μετά της αιτήσεως εγγραφής του. 3.Φοιτηταί παραλείποντες την κατά τα ανωτέρω δήλωσιν εντός της τασσομένης υφ’ εκάστης Σχολής χρονικής προθεσμίας, κατανέμονται υπ’ αυτής εν αναλογία προς τα κατ’ επιλογήν μαθήματα του οικείου έτους σπουδών. Εξαμηνιαία μαθήματα Άρθρ.2.-1.Εξαμηνιαίον μάθημα λογίζεται το διδασκόμενον επί έν μόνον εξάμηνον εκάστου ακαδημαϊκού έτους. 2.Η εξέτασις εξαμηνιαίου μαθήματος διενεργείται άμα τη λήξει του οικείου εξαμήνου, καθ’ ο εδιδάχθη το μάθημα τούτο. Ως δευτέρα περίοδος εξετάσεως εξαμηνιαίου μαθήματος λογίζεται ή κατά μήνα Οκτώβριον τοιαύτη είτε πρόκειται περί εξαμηνιαίου μαθήματος του Α΄ εξαμήνου είτε του Β΄ τοιούτου. 3.Το εξαμηνιαίον μάθημα βαθμολογείται αυτοτελώς και επί της ιδίας βαθμολογικής κλίμακος ως το ετήσιον τοιούτον. Το αυτό ισχύει και δια την έκδοσιν του μέσου όρου βαθμολογίας, όστις προκύπτει εκ του αθροίσματος του βαθμού επιτυχίας επί των εξαμηνιαίων και ετησίων μαθημάτων, διαιρουμένου δια του αριθμού των μαθημάτων τούτων. Τμηματικαί εξετάσεις Άρθρ.3.-1.Από του ακαδημαϊκού έτους 1971-72 αι περίοδοι των τμηματικών εξετάσεων περιορίζονται εις δύο και διενεργούνται κατά το χρονικόν διάστημα μεταξύ 1ης έως 15ης Ιουνίου η πρώτη και 1ης έως 15ης Οκτωβρίου εκάστου έτους φοιτήσεως η δευτέρα. 2.Αι τμηματικαί εξετάσεις διεξάγονται γραπτώς ή προφορικώς ή γραπτώς και προφορικώς ή γραπτώς, πρακτικώς και προφορικώς αναλόγως της φύσεως του εξεταζομένου μαθήματος και κατά την κρίσιν του οικείου Καθηγητού. 3.Φοιτηταί απορριπτόμενοι κατά την δευτέραν τμηματικήν περίοδον εξετάσεων του μηνός Οκτωβρίου εις πλείονα των 2 μαθημάτων, θεωρούνται αποτυχόντες και υποχρεούνται να επαναλαμβάνουν τα μαθήματα του αυτού έτους σπουδών, κατοχυρουμένης της βαθμολογίας των εις α μαθήματα έλαβον ούτοι προβιβάσιμον βαθμόν. Μεταφορά μαθημάτων. Άρθρ.4.-1.Φοιτηταί οφείλοντες 2 ετήσια μαθήματα ή 4 εξαμηνιαία ή έν ετήσιον και 2 εξαμηνιαία, λόγω απορρίψεώς των ή μη προσελεύσεώς των προς εξέτασιν, εγγράφονται αυτοδικαίως εις το επόμενον έτος σπουδών, μεταφέροντες την εξέτασιν των μαθημάτων τούτων ομού μετά των μαθημάτων του εις ο εγγράφονται ούτοι νέου έτους σπουδών. Μάθημα μεταφερόμενον εις το τελευταίον έτος σπουδών εξετάζεται ομού μετά των επί πτυχίω μαθημάτων. 2.Η εξέτασις των κατά την προηγουμένην παράγραφον μεταφερομένων μαθημάτων διενεργείται εντός των κατά το προηγούμενον άρθρον οριζομένων εξεταστικών περιόδων και δη κατά μεν  την περίοδον του μηνός Ιουνίου κανονικώς, κατά  δε την περίοδον του μηνός Οκτωβρίου ενώπιον τριμελούς  Επιτροπής  εκ  Καθηγητών. Η  Επιτροπή (Αντί της σελ. 82,07) Σελ. 82,07(α) Τεύχος 478-Σελ. 23 Διάφορες διατάξεις 31.Α.ω.34 αύτη, οριζόμενη υπό του Κοσμήτορος ή Πρυτάνεως της οικείας Σχολής, συγκροτείται εκ του διδάσκοντος το μάθημα και εξ ετέρων δύο Καθηγητών κατά προτίμησιν συγγενών μαθημάτων. 3.Φοιτητής απορριπτόμενος εις μεταφερόμενον μάθημα θεωρείται αποτυχών, υποχρεούμενος να επαναλάβη τα μαθήματα του αυτού έτους σπουδών, κατοχυρουμένης της βαθμολογίας του εις α μαθήματα έλαβεν ούτος προβιβάσιμον βαθμόν. Δεν επιτρέπεται η περαιτέρω μεταφορά μεταφερομένου μαθήματος. Πτυχιακαί εξετάσεις Άρθρ.5.-1.Αι πτυχιακαί εξετάσεις συνίστανται εις την εξέτασιν των μαθημάτων του τελευταίου έτους σπουδών, άρχονται από της εξεταστικής περιόδου του μηνός Ιουνίου του οικείου ακαδημαϊκου έτους και διεξάγονται κατά τας ακολούθους περιόδους, ήτοι τρις του έτους κατά τους μήνας Ιούνιον, Οκτώβριον, Φεβρουάριον. 2.Τα εξεταζόμενα επί πτυχίω μαθήματα είναι τα εν τω προγράμματι διδασκομένων μαθημάτων εν τω τελευταίω έτει σπουδών διδασκόμενα υποχρεωτικά και δηλωθέντα υφ’ εκάστου φοιτητού κατ’ επιλογήν μαθήματα ως επίσης και τα εν τω τελευταίω έτει σπουδών μεταφερθέντα μαθήματα. 3.Αι πτυχιακαί εξετάσεις διεξάγονται καθ’ ον τρόπον και αι τμηματικαί τοιαύται, περί ων η παρ. 2 του αρθρ. 3 της παρούσης. 4.Ο βαθμός πτυχίου εξάγεται εκ του υπολογισμού της επιτευχθείσης βαθμολογίας εφ’ ενός εκάστου μαθήματος απάντων των ετών φοιτήσεως εν τη οικεία Σχολή. Δια τον κατά τα ανωτέρω υπολόγισμόν προστίθενται οι βαθμοί απάντων των μαθημάτων εφ’ ων ο φοιτητής έτυχεν αντιστοίχου βαθμού καθ’ άπαντα τα έτη φοιτήσεώς του εν τη Σχολή, το δε άθροισμα τούτων διαιρείται δια του αριθμού των μαθημάτων. 5.Η ανωτέρω διάταξις έχει πλήρη εφαρμογήν, προκειμένου περί πρωτοετών φοιτητών του ακαδημαϊκού έτους 1971-1972. Προκειμένου όμως περί φοιτητών των λοιπών ετών φοιτήσεως πλην του πρώτου (Α΄) ο βαθμός πτυχίου αυτών εξάγεται εκ του υπολογισμού της βαθμολογίας των εις άπαντα τα μαθήματα του διανυομένου κατά το ακαδημαϊκόν έτος 1971-72 έτος σπουδών και επί πλέον εις τα μαθήματα όλων των επομένων ετών φοιτήσεώς των εν τη Σχολή. Άρθρ.6.-Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως και αφορά εις άπασας τας Ανωτάτας Σχολάς, εξαιρέσει εκείνων δι’ ας θέματα της παρούσης ρυθμίζονται άλλως δι’ ετέρας αποφάσεως. Σελ. 82,08(α) Τεύχος 478-Σελ. 24 